На основу члана 59. став (1), а у вези са чланом 82. став (3) Закона о локалној самоуправи ("Службени гласник Републике Српске", број: 97/16, 36/19 и 61/21), члана 67. Статута Општине Котор Варош („Службени гласник Општине Котор Варош“ број: 10/17 и 13/21,) и на основу Правилника о условима и начину кориштења буџетских средстава за подстицај и покретање „start-up“ бизниса („Службени гласник општине Котор Варош“, број: 6/25), Начелник општине Котор Варош доноси:

**ЈАВНИ ПОЗИВ**

**за кориштење буџетских средстава за подстицај и покретање „start-up“ бизниса**

**1. Предмет**

Предмет јавног позива је додјела планираних средстава у буџету општине Котор Варош за 2025. годину, економски код 415200-Подршка предузетништву, у износу од 5.000,00 КМ.

**2.Намјена**

Право на додјелу буџетских средстава могу остварити физичка лица са подручја општине Котор Варош, коај нису до сада користила средства за подстицаје ове врсте. Физичко лице које се пријави мора имати јасно разрађен бизнис план са финансијским показатељима и назначеним планираним утрошком средстава из ове категорије подстицаја. Предност приликом оцјењивања имаће пословни (бизнис) план који се тиче покретања властитог бизниса на селу.

**3. Потребна документација**

-Пријава на јавни позив,

- Бизнис план о покретању властите пословне идеје уз финансијске показатеље;

- Доказ о пребивалишту физичког лица које се пријављује;

- Изјава да лице није до сада користило буџетска средства општине Котор Варош за подстицаје из ове категорије;

**4. Поступак додјеле буџетских средстава**

Поступак додјеле буџетских средстава из члана 1. проводи Комисија за провођење поступка додјеле буџетских средстава, коју именује начелник Општине у складу са Правилником о условима и начину кориштења буџетских средстава за подстицај и покретање „start-up“ бизниса.

Комисија утврђује оцјену пријаве и достављеног пословног плана, као и износе средстава који ће бити додијељени, те предлаже начелнику Општине доношење одлуке о исплати. Начелник Општине закључује уговор са корисником буџетских средстава којим се уређују међусобна права и обавезе и начин исплате средстава.

**5. Рокови за подношење пријава**

Рок за пријаву на јавни позив је 15 дана од дана објављивања на web sajtu и огласној табли општине Котор Варош.

**6. Мјесто и начин подношење пријава**

Пријава на јавни позив са потребном документацијом подноси се лично или путем поште на адресу: Одјељењу за привреду општине Котор Варош, улица Цара Душана бб, 78220 Котор Варош, са назнаком „за јавни позив“.

Неблаговремене и непотпуне пријаве неће се узимати у разматрање.

**7. Остале одредбе**

Све додатне информације у вези јавног позива могу се добити у Одјељењу за привреду општине Котор Варош или на телефон 051/784-230.

Број:02-\_\_\_\_\_\_\_\_/25 НАЧЕЛНИК ОПШТИНЕ

Датум: \_\_\_\_2025. године Зденко Сакан